ร้านนี้ได้ยินชื่อเสียงมานาน ผ่านมาทางนี้ทีไรก็รถจอดเต็มตลอด อ่านรีวิวในวงในก้อยากมา เราเลยมาจัดมื้อเที่ยงที่ร้านนี้เลย

ร้านนี้อยู่ถนนคันคลอง ถ้ามาจาก 700 ปี มุ่งหน้าไปยังแยกภูคำ ร้านนี้จะอยู่เลยพวกร้านสตอเบอร์รี่มาหน่อย จะอยู่ติดกับร้านตำปากแตก ก่อนถึงสี่แยกไฟแดง(แยกก่อนจะถึงแยกภูคำ) สามารถจอดรถได้ข้างทางเลย

พอเดินเข้าไปในร้าน จะเป็นแบบโอเพ่นแอร์หมด มีโต๊ะให้เลือกนั่งเยอะแยะ ไปเลือกโต๊ะก่อน ละค่อยไปเขียนว่าจะกินอะไรบ้าง เขียนเลขโต๊ะด้วยนะ 

กับข้าวก้จะมีหลายอย่างเลย แบบน่ากินทุกอย่าง อยากสั่งทุกอย่างอะ มีพวกขนมไทย ไอติม น้ำกระเจี๊ยบ อะไรแบบนี้ด้วยนะ เราก้เขียนๆ ละก้ปักไว้เลย เดียวเค้ามาเสิร์ฟเอง

พอมานั่งที่โต๊ะ เค้าก้เอาแก้วน้ำแข็งมาให้ กับผักสด จานใหญ่ๆมาให้ ในจานผักสดก้จะมี แตงกวา ถั่วฝักยาว ชะอม โหระพา เค้าจะเสิร์ฟให้ทุกโต๊ะเลยนะ วันนี้เราสั่งมา 4 อย่าง ข้าวเปล่า 3 จาน

- ห่อหมก อร่อยมากๆ เนื้อแกงเข้มข้น เนื้อนุ่มๆ เนียนๆ ไม่เผ็ดมาก มีผักกาดขาวกับใบโหระพารองข้างล่าง
- คั่วกลิ้ง is the best!!! คั่วกลิ้งอร่อยมากกกกกกกก คือแบยตั้งแต่ไปกินอาหารใต้ที่ร้านอื่นๆมา ที่นี่คั่วกลิ้งอร่อยสุดละ คือแฟนเราน้ำหูน้ำตาไหลบอกว่าเผ็ดมาก! แต่เราชอบนะ อร่อย สะใจ !
- ชุดน้ำพริกกะปิ ได้น้ำพริก 1 ถ้วย ชะอมทอด มะเขือทอดมา น้ำพริกก้อร่อย ผักทอดก้อร่อย ได้มาเยอะเหมือนกันนะ
- ไก่ต้มขมิ้น อันนี้เอามาแก้เผ็ดจากคั่วกลิ้ง ถือว่าซุปกลมกล่อม ไก่แอบมีแต่เนื้อแข็งๆ แต่ได้ไก่เยอะอยู่ ซดน้ำร้อนๆ ช่วยแก้เผ็ดได้เยอะเลย

เราชอบอีกอย่างคือ เค้ามีช้อนกลางมาให้กับทุกจาน แบบเค้าดูใส่ใจดีนะ ข้าวเปล่าก้ำด้มาเยอะมาก กับข้าวได้เร็ว อร่อย ไม่แพง คุ้ม อิ่มมาก กับข้าว 4 อย่าง ข้าว 3 จาน น้ำเปล่า 1 ขวด หมดไป 180 บาท ถือว่าคุ้ม ไม่แพง ได้เยอะด้วย คราวหน้าต้องมาอีก !